
ประกาศองค์การบริหารส่วนตำบลแม่เจ้าอยู่หัว
เรื่อง  การสรรหาและเลือกสรรบุคคลเพื่อบรรจุเป็นพนักงานจ้างตามภารกิจ
ประจำปีงบประมาณ  ๒๕๕๔
______________________________

ด้วยองค์การบริหารส่วนตำบลแม่เจ้าอยู่หัว  จะดำเนินการสรรหาและเลือกสรรบุคคล  เพื่อบรรจุและแต่งตั้งเป็นพนักงานจ้างตามภารกิจ  สังกัดองค์การบริหารส่วนตำบลแม่เจ้าอยู่หัว  
อาศัยอำนาจตามความในมาตรา  ๒๒  ประกอบกับมาตรา ๒๖  วรรคท้ายแห่งพระราชบัญญัติระเบียบการบริหารงานบุคคลส่วนท้องถิ่น พ.ศ. ๒๕๔๒ และประกาศคณะกรรมการพนักงานส่วนตำบลจังหวัดนครศรีธรรมราช (ก.อบต.จังหวัดนครศรีธรรมราช)  เรื่อง  หลักเกณฑ์เกี่ยวกับพนักงานจ้าง หมวด ๔  ข้อ ๑๘  ข้อ ๑๙ และข้อ  ๒๐  ลงวันที่  ๒๖  กรกฎาคม  ๒๕๔๗  องค์การบริหารส่วนตำบลแม่เจ้าอยู่หัว  จึงประกาศสรรหาและเลือกสรรบุคคลเพื่อบรรจุเป็นพนักงานจ้างตามภารกิจ  ดังต่อไปนี้
1 ตำแหน่งที่รับสมัคร   
       พนักงานจ้างตามภารกิจ  

  ผู้ช่วยครูผู้ดูแลเด็ก 

จำนวน    1    อัตรา
2. คุณสมบัติของผู้มีสิทธิสมัคร
ผู้สมัครต้องมีคุณสมบัติทั่วไป   และคุณสมบัติเฉพาะสำหรับตำแหน่ง   ดังนี้
๒.๑ คุณสมบัติทั่วไป
(๑ )มีสัญชาติไทย
(๒) มีอายุไม่ต่ำกว่า  ๑๘  ปีบริบูรณ์  และไม่เกิน  ๖๐ ปี  
(๓)ไม่เป็นบุคคลล้มละลาย
(4) ไม่เป็นผู้มีกายทุพพลภาพจนไม่สามารถปฏิบัติหน้าที่ได้ ไร้ความสามารถหรือจิตฟั่นเฟือนไม่สมประกอบ  หรือเป็นโรคตามที่กำหนดไว้ในประกาศกำหนดโรคที่เป็นลักษณะต้องห้ามเบื้องต้น สำหรับพนักงานส่วนตำบล
(๕)ไม่เป็นผู้ดำรงตำแหน่งทางการเมือง  กรรมการพรรคการเมือง  หรือเจ้าหน้าที่ในพรรคการเมือง
(๖)ไม่เป็นผู้ดำรงตำแหน่งผู้บริหารท้องถิ่น  คณะผู้บริหารท้องถิ่น  สมาชิกสภาท้องถิ่น
(7) ไม่เป็นผู้เคยต้องรับโทษจำคุก โดยคำพิพากษาถึงที่สุดให้จำคุกเพราะกระทำความผิดทางอาญาเว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ
(๘) ไม่เป็นผู้เคยถูกลงโทษให้ออก ปลดออกหรือไล่ออกจากราชการ รัฐวิสาหกิจ หรือหน่วยงานอื่นของรัฐ
(8) ไม่เป็นข้าราชการหรือลูกจ้างของส่วนราชการ พนักงานหรือลูกจ้างของหน่วยอื่นของรัฐ  รัฐวิสาหกิจ หรือพนักงานหรือลูกจ้างของราชการส่วนท้องถิ่น
๒.๒คุณสมบัติเฉพาะสำหรับตำแหน่งลักษณะงานที่ปฏิบัติและหน้าที่ความรับผิดชอบ และอัตราค่าตอบแทน 
        
(๑.)คุณสมบัติเฉพาะสำหรับตำแหน่ง

      ตำแหน่งผู้ช่วยครูผู้ดูแลเด็ก  สำหรับผู้มีทักษะ ให้กำหนดลักษณะงานและคุณสมบัติเฉพาะสำหรับตำแหน่งโดยใช้ทักษะเฉพาะของบุคคลซึ่งจะต้องเป็นผู้มีความรู้ ความสามารถ และทักษะในงานที่จะปฏิบัติไม่ต่ำกว่า ๕ ปี และทักษะของบุคคลดังกล่าวจะต้องสามารถพิสูจน์ให้เห็นถึงความมีทักษะในงานนั้น  โดยมีหนังสือรับรองการทำงานจากนายจ้างหรือหน่วยงานซึ่งระบุถึงลักษณะงานที่ได้ปฏิบัติหรือมีการทดสอบทักษะเฉพาะบุคคลด้วยการทดลองปฏิบัติ 
            (๒)ลักษณะงานที่ปฏิบัติและหน้าที่ความรับผิดชอบ
ปฏิบัติหน้าที่ที่เกี่ยวกับการจัดประสบการณ์เรียนรู้ การส่งเสริมการเรียนรู พัฒนาผู้เรียน ปฏิบัติงานทางวิชาการของศูนย์พัฒนาเด็กเล็ก โดยจะต้องผ่านการเตรียมความพร้อมและพัฒนาอย่างเข้มก่อนแต่งตั้งให้ดำรงตำแหน่งครูเช่นเดียวกับผู้ดำรงตำแหน่งครูผู้ช่วย และปฏิบัติหน้าที่อื่นตามที่ได้รับมอบหมาย
ลักษณะงานทีปฏิบัติ
๑.ปฏิบัติงานเกี่ยวกับการจัดประสบการณ์เรียนรู้ ส่งเสริมการเรียนรู้ของผู้เรียนด้วยวิธีการที่หลากหลาย โดยเน้นผู้เรียนเป็นสำคัญ
๒.จัดอบรมสั่งสอนและจัดกิจกรรมเพื่อพัฒนาผู้เรียนให้มีคุณลักษณะที่พึงประสงค์ และคุณลักษณะตามวัย
๓. ปฏิบัติงานวิชาการของศูนย์พัฒนาเด็กเล็ก
๔. ปฏิบัติงานเกี่ยวกับการจัดระบบการดูแลช่วยเหลือผู้เรียน
๕. ปฏิบัติงานความร่วมมือกับเครือข่ายการพัฒนาเด็กปฐมวัย
๖. ปฏิบัติงานอื่นตามที่ได้รับมอบหมาย
     (๓.)  อัตราค่าตอบแทน



      ได้รับค่าตอบแทนในอัตราเริ่มต้นเดือนละ  ๕,๗๖๐.- บาท  พร้อมค่าครองชีพชั่วคราว   
๓.  วัน เวลา  และสถานที่รับสมัคร
ให้ผู้ประสงค์จะสมัครเข้ารับการเลือกสรร  ขอรับใบสมัครและยื่นใบสมัครด้วยตนเอง          ตั้งแต่วันที่  ๑๘  เมษายน   ๒๕๕๔   ถึง  ๒๖   เมษายน   ๑๕๕๔   ในวันและเวลาราชการ  ณ  ที่ทำการองค์การบริหาร        ส่วนตำบลแม่เจ้าอยู่หัว   สอบถามรายละเอียดเพิ่มเติมได้ที่หมายเลขโทรศัพท์ ๐-๗๕๓๖-๒๒๐๓
๔.เอกสารและหลักฐานที่ใช้ในการสมัครสอบ
 ผู้สมัครต้องกรอกใบสมัครด้วยตนเอง  พร้อมทั้งนำเอกสารฉบับจริง และสำเนารับรองความถูกต้อง  ยื่นพร้อมใบสมัครในวันสมัคร ดังนี้
๔.๑ รูปถ่ายหน้าตรงไม่สวมหมวกและไม่สวมแว่นตาดำ ขนาด ๑ นิ้ว ถ่ายครั้งเดียวกัน          ไม่เกิน ๑  ปี  จำนวน   ๓  รูป
๔.๒ สำเนาทะเบียนบ้าน   จำนวน  ๑  ฉบับ 
๔.๓ สำเนาบัตรประจำตัวประชาชน   จำนวน  ๑  ฉบับ
๔.๔ ใบรับรองแพทย์ปริญญา ซึ่งแสดงว่าไม่เป็นโรคที่ต้องห้าม ตามที่ ก.อบต. กำหนดซึ่งออกให้ไว้ไม่เกิน  ๑ เดือน นับแต่วันที่ตรวจร่างกาย  จำนวน  ๑  ฉบับ
๔.๕  สำเนาวุฒิการศึกษา หรือสำเนาระเบียนแสดงผลการเรียนอย่างใดอย่างหนึ่ง  ที่แสดงว่าเป็นผู้มีวุฒิการศึกษาตรงตามคุณสมบัติเฉพาะสำหรับตำแหน่งที่สมัคร  โดยจะต้องสำเร็จการศึกษาและได้รับการอนุมัติจากผู้มีอำนาจอนุมัติ   ภายในวันที่ปิดรับสมัคร  จำนวน ๑ ฉบับ 
๔.๖  สำเนาหลักฐานอื่น ๆ เช่น ทะเบียนสมรส ใบเปลี่ยนชื่อ-สกุล (ถ้ามี)   จำนวน ๑ ฉบับ 

 ผู้สมัครเข้ารับการสรรหาและเลือกสรรจะต้องรับผิดชอบในการตรวจสอบและรับรองตนเองว่าเป็นผู้มีคุณสมบัติทั่วไปและคุณสมบัติเฉพาะสำหรับตำแหน่งที่สมัครตรงตามที่ประกาศรับสมัคร  และจะต้องกรอกรายละเอียดต่าง ๆ ในใบสมัครพร้อมทั้งยื่นและแสดงหลักฐานตามวัน  เวลา  และสถานที่ที่กำหนด  ในกรณีที่มีความผิดพลาดอันเกิดจากผู้สมัครกรอกหลักฐานการสมัครหรือยื่นไม่ครบถ้วนจะถือว่าเป็นผู้ขาดคุณสมบัติในการสมัครเข้ารับการสรรหาและเลือกสรร  

 หากตรวจสอบภายหลังพบว่าผู้สมัครรายใดให้ข้อมูลที่เป็นเท็จหรือมีคุณสมบัติดังกล่าวไม่ครบถ้วนตามที่กำหนด  จะถือว่าเป็นผู้ขาดคุณสมบัติในการเข้ารับการสรรหาและเลือกสรร และไม่มีสิทธิได้รับการบรรจุเป็นพนักงานจ้าง และหากมีการปลอมแปลงเอกสารที่ใช้สมัครจะถูกดำเนินคดีตามกฎหมาย
๕.ค่าธรรมเนียมการสมัคร
ผู้สมัครต้องเสียค่าธรรมเนียมในตำแหน่งที่สมัครสอบ ตำแหน่งละ  ๑๐๐  บาท  โดยชำระเงินพร้อมกับการยื่นใบสมัคร  ทั้งนี้เมื่อสมัครสอบแล้วค่าธรรมเนียมการสมัครสอบจะไม่คืนให้ไม่ว่ากรณีใดๆ เว้นแต่มีการยกเลิกการสอบครั้งนี้
๖.การประกาศรายชื่อผู้มีสิทธิสอบ  วัน  เวลา  สถานที่สอบ
ประกาศรายชื่อผู้มีสิทธิสอบและสอบคัดเลือก  ณ ที่ทำการองค์การบริหารส่วนตำบล            แม่เจ้าอยู่หัว   อำเภอเชียรใหญ่   จังหวัดนครศรีธรรมราช    ตามรายละเอียดดังนี้
	วันที่
	เวลา
	การดำเนินการ

	๒๗  เมษายน  ๒๕๕๔
	๙.๓๐ น. เป็นต้นไป
	ประกาศรายชื่อผู้มีสิทธิ์เข้ารับการสรรหาและเลือกสรร

	๒๘  เมษายน  ๒๕๕๔
	๙.๓๐ น. เป็นต้นไป
	สอบข้อเขียน

	๒๘  เมษายน  ๒๕๕๔
	๑๓.๓๐ น. เป็นต้นไป
	สอบสัมภาษณ์

	๒๙ เมษายน   ๒๕๕๔
	๙.๓๐ น. เป็นต้นไป
	ประกาศบัญชีรายชื่อผู้ผ่านการสรรหาและเลือกสรร


๗.   หลักเกณฑ์และวิธีการสรรหาและเลือกสรร  
๗.๑  ตำแหน่ง ผู้ช่วยครูผู้ดูแลเด็ก  (คะแนนเต็ม  ๑๐๐  คะแนน)

 ดำเนินการสรรหาและเลือกสรรด้วยวิธีการสอบข้อเขียนและวิธีการสัมภาษณ์  โดยผู้ผ่านข้อเขียน ให้ถือเกณฑ์ว่าต้องเป็นผู้ได้คะแนนไม่ต่ำกว่า  ๖๐  คะแนน  จึงมีสิทธิ์สอบสัมภาษณ์  
ภาคความรู้ความสามารถทั่วไป ทดสอบความรู้เหตุการณ์ปัจจุบันทางการเมือง  เศรษฐกิจและสังคม  ความรู้ความสามารถในการใช้ภาษาไทย  ความรู้ความสามารถด้านเหตุผล  รัฐธรรมนูญแห่งราชอาณาจักรไทย พ.ศ. ๒๕๕๐
ภาคความรู้ความสามารถเฉพาะตำแหน่ง  ทดสอบความรู้ เรื่องพระราชบัญญัติการศึกษาแห่งชาติ พ.ศ. ๒๕๔๒  มาตรฐานการดำเนินงานของศูนย์พัฒนาเด็กเล็ก  พระราชบัญญัติสภาตำบลและองค์การบริหารส่วนตำบล พ.ศ. ๒๕๓๗  แก้ไขเพิ่มเติมถึงฉบับปัจจุบัน   ประกาศคณะกรรมการพนักงานส่วนตำบลจังหวัดนครศรีธรรมราช (ก.อบต.จังหวัด)  เรื่อง  หลักเกณฑ์เกี่ยวกับพนักงานจ้าง ลงวันที่  ๒๖  กรกฎาคม  ๒๕๔๗
- 
ภาคเหมาะสมกับตำแหน่ง   สอบสัมภาษณ์โดยพิจารณาจาก บุคคลที่มีวุฒิการศึกษาปริญญาตรี สาขาการศึกษาปฐมวัย เป็นลำดับแรก  และพิจารณาปริญญาตรีทางการศึกษาอื่น ปริญญาตรีสาขาอื่น ๆ  อนุปริญญา  และประกาศนียบัตรวิชาชีพตามลำดับ  พร้อมทั้งประเมินจากประวัติส่วนตัว  ประวัติการทำงาน  ความรู้  ความสามารถ  ทักษะเฉพาะบุคคล และคุณลักษณะอื่น ๆ ที่จำเป็นต่อการปฏิบัติงาน  พฤติกรรมที่ปรากฏทางอื่นของผู้เข้าสอบ ความเหมาะสมในด้านต่าง ๆ เช่น  การใช้ภาษา  อุปนิสัย อารมณ์  ทัศนคติ  จริยธรรมและคุณธรรม ปฏิภาณไหวพริบ บุคลิกภาพ รวมทั้งสังคมและสิ่งแวดล้อม
 

๘. เกณฑ์การตัดสิน
การตัดสินว่าผู้ใดเป็นผู้ผ่านการเลือกสรรได้  ให้ถือเกณฑ์ว่าต้องเป็นผู้ที่ได้คะแนนไม่ต่ำกว่า  ๖๐   โดยคำนึงถึงหลักวิชาการวัดผล 
๙.การขึ้นบัญชีผู้ผ่านการสรรหาและเลือกสรร
๙.๑ องค์การบริหารส่วนตำบลแม่เจ้าอยู่หัว  จะประกาศรายชื่อผู้ผ่านการเลือกสรร โดยเรียงลำดับที่จากผู้สอบได้คะแนนรวมสูงสุดลงมาตามลำดับถึงต่ำสุดในกรณีที่ผู้สอบได้คะแนนเท่ากัน ก็ให้ผู้ที่ได้รับเลขประจำตัวสอบก่อน เป็นผู้อยู่ลำดับที่สูงกว่า
๙.๒  บัญชีรายชื่อผู้ผ่านการเลือกสรรจะใช้เพื่อบรรจุเป็นพนักงานจ้าง  เป็นระยะเวลา  ๑  ปี  นับแต่วันที่ขึ้นบัญชี  แต่หากมีการสอบอย่างเดียวกันนี้อีกและได้ขึ้นบัญชีผู้ผ่านการเลือกสรรใหม่แล้ว  บัญชีผู้ผ่านการเลือกสรรได้ในครั้งนี้เป็นอันยกเลิก
   ๙.๓ผู้ที่ได้ขึ้นบัญชีผ่านการเลือกสรร  ถ้ามีกรณีอย่างใดอย่างหนึ่งดังต่อไปนี้  ให้เป็นอันยกเลิกการขึ้นบัญชีผู้นั้นไว้ ในบัญชีผู้ผ่านการเลือกสรร คือ 
(๑) ผู้นั้นได้ขอสละสิทธิรับการบรรจุและแต่งตั้งในตำแหน่งที่สอบได้
(๒) ผู้นั้นไม่มารายงานตัวเพื่อรับการบรรจุเป็นพนักงานจ้าง  ภายในเวลาที่ อบต.           แม่เจ้าอยู่หัว กำหนด  เว้นแต่มีเหตุจำเป็น  และได้มีหนังสือส่งทางไปรษณีย์ลงทะเบียนแจ้งให้ทราบล่วงหน้าไปไม่น้อยกว่า ๑๐  วัน  นับแต่วันที่ทำการไปรษณีย์รับลงทะเบียน  

๑๐.  การบรรจุและแต่งตั้งให้ปฏิบัติหน้าที่
     องค์การบริหารส่วนตำบลแม่เจ้าอยู่หัว  จะทำสัญญาจ้างผู้ผ่านการสรรหาและเลือกสรร         บรรจุและแต่งตั้งเป็นพนักงานจ้างตามลำดับในบัญชีผู้ผ่านการสรรหาและเลือกสรรได้ในตำแหน่งนั้น  เมื่อได้รับความเห็นชอบจากคณะกรรมการพนักงานส่วนตำบล (ก.อบต.) จังหวัดนครศรีธรรมราช แล้ว 


 จึงประกาศให้ทราบโดยทั่วกัน
ประกาศ  ณ  วันที่     ๔   เมษายน   พ.ศ.  ๒๕๕๔
                           (นายบำเพ็ญ  เจียะรัตน์)

                             นายกองค์การบริหารส่วนตำบลแม่เจ้าอยู่หัว





















